S-2706/2020

Mál þetta, sem dómtekið var í dag, er höfðað með þremur ákærum á hendur H-kk-þgf S-kk-þgf, kt [...], [...], Reykjavík. Málin voru sameinuð við fyrirtöku málsins 27. janúar sl. Fyrsta ákæran í málinu var gefin út af lögreglustjóranum á höfuðborgarsvæðinu 28. apríl 2020, fyrir eftirtalin umferðarlagabrot, framin í Reykjavík, með því að hafa:1. Sunnudaginn 27. október 2019 ekið bifreiðinni [...] sviptur ökurétti og undir áhrifum áfengis (í blóði mældist vínandamagn 1,63‰) um Skipholt, við Bolholt, þar sem lögregla stöðvaði aksturinn.

2. Miðvikudaginn 11. desember 2019 ekið bifreiðinni [...]sviptur ökurétti og undir áhrifum áfengis (í blóði mældist vínandamagn 0,80‰) um Vesturberg, á móts við hús nr. 120, þar sem lögregla hafði afskipti af ákærða.

3. Laugardaginn 4. janúar 2020 ekið bifreiðinni [...] sviptur ökurétti og undir áhrifum áfengis (í blóði mældist vínandamagn 1,45‰) um Bíldshöfða, við N1, þar sem lögregla stöðvaði aksturinn.

4. Fimmtudaginn 30. janúar 2020 ekið bifreiðinni [...] sviptur ökurétti og undir áhrifum áfengis (í blóði mældist vínandamagn 1,02‰) um Miklubraut, við Grensásveg, þar sem lögregla stöðvaði aksturinn.

5. Fimmtudaginn 6. febrúar 2020 ekið bifreiðinni [...] sviptur ökurétti og undir áhrifum áfengis (í blóði mældist vínandamagn 1,65‰) um Vegbrekkur, neðan við Fjárborgir, þar sem lögregla hafði afskipti af ákærða.

Teljast brot í ákæruliðum 1, 3 og 5 varða við 1., sbr. 3. mgr. 49. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019. Teljast brot í ákæruliðum 2 og 4 varða við 1., sbr. 2. mgr. 49. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 101. gr. laga nr. 77/2019.

Önnur ákæra í málinu var gefin út af gefin út af lögreglustjóranum á höfuðborgarsvæðinu 8. september 2020, fyrir eftirtalin umferðarlagabrot, framin í Reykjavík á árinu 2020, með því að hafa:

6. Föstudaginn 22. maí ekið bifreiðinni [...]sviptur ökurétti og undir áhrifum áfengis (í blóði mældist vínandamagn 1,05‰) um Borgarveg á móts við Hagkaup, þar sem lögregla stöðvaði aksturinn.

Telst brot þetta varða við 1., sbr. 2. mgr. 49. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

7. Föstudaginn 26. júní ekið bifreiðinni [...]sviptur ökurétti og undir áhrifum áfengis (í blóði mældist vínandamagn 2,21‰) um Móaveg við hús nr. 6, þar sem lögregla stöðvaði aksturinn.

Telst brot þetta varða við 1., sbr. 3. mgr. 49. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 101. gr. laga nr. 77/2019.

Þriðja ákæran í málinu var gefin út af héraðssaksóknara 12. nóvember 2020 fyrir eftirgreind brot gegn valdstjórninni, föstudagskvöldið 25. október 2019, í Reykjavík, með því að hafa:

I.

8. Utan við [...], eftir að hann hafði verið handtekinn, hótað lögreglumanni nr. [...], sem þar var við skyldustörf, og fjölskyldu hans líkamsmeiðingum.

II.

Og í framhaldinu þegar verið var að flytja ákærða í lögreglubifreið;

9. hótað lögreglumanni nr. [...], sem þar var við skyldustörf, og fjölskyldu hans lífláti.

Telst þetta varða við 1. mgr. 106. gr. almennra hegningarlaga nr. 19/1940.

Þess er krafist að ákærði verði dæmdur til refsingar og til greiðslu alls sakarkostnaðar.

Verjandi ákærða krefst vægustu refsingar sem lög leyfa og hæfilegrar þóknunar sér til handa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði erfæddur [...]. Samkvæmt framlögðu sakavottorði, dagsettu 10. nóvember, var ákærði dæmdur til greiðslu sektar með dómi 1. desember 2011, fyrir akstur undir áhrifum ávana- og fíkniefna. Ákærða var gerður hegningarauki við framangreindan dóm með tveimur lögreglustjórasáttum 12. apríl 2012, fyrir akstur undir áhrifum áfengis og akstur undir áhrifum ávana og fíkniefna. Þá var hann dæmdur í þrjátíu daga fangelsi með dómi 26. nóvember 2015, meðal annars fyrir akstur undir áhrifum áfengis. Loks var hann dæmdur í þrjátíu daga fangelsi með dómi 16. janúar 2019, fyrir hraðakstur, akstur sviptur ökuréttindum og akstur undir áhrifum ávana- og fíkniefna.

Verður þannig við það miðað við ákvörðun refsingar að ákærði hafi með brotum sínum nú í fjórða skipti gerst sekur um akstur undir áhrifum áfengis og/eða ávana- og fíkniefna og í annað skipti um akstur sviptur ökuréttindum, samanber ítrekunarramma 3. mgr. 71. gr. almennra hegningarlaga nr. 19/1940.

Það ber að virða ákærða til refsimildunar að hann hefur játað brot sín greiðlega fyrir dómi.

Með hliðsjón af framangreindu, sakarefni þessa máls, dómvenju og 77. gr. almennra hegningarlaga nr. 19/1940 þykir refsing ákærða hæfilega ákveðin fangelsi í 10 mánuði. Með vísan til dómvenju um ítrekuð umferðaralagabrot þykja ekki efni til að skilorðsbinda refsinguna.

Með vísan til lagaákvæða í ákæru er ævilöng svipting ökuréttar áréttuð.

Ákærði greiði málsvarnarþóknun skipaðs verjanda síns, J-kk-ef Á-kk-ef lögmanns, krónur, 353.400 að meðtöldum virðisaukaskatti, og 184.490 krónur í annan sakarkostnað.

Af hálfu ákæruvaldsins flutti málið H-kk-nf R-kk-nf G-kk-nf saksóknarfulltrúi.

A-kvk-nf S-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, H-kk-nf S-kk-nf, sæti fangelsi í 10 mánuði.

Áréttuð er ævilöng svipting ökuréttar ákærða.

Ákærði greiði málsvarnarþóknun skipaðs verjanda síns, J-kk-ef Á-kk-ef lögmanns, 353.400 krónur og 134.488 krónur í annan sakarkostnað.

A-kvk-nf S-kvk-nf